hu hu hu hu hu hu hu eu de hu hu en hu hu hu hu hu id hu hu hu hu en hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu en hu pl de en de de de de en de hu en en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en en en en de en en en en en en en de en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en en hu en en en en en en en en en en en en en en en en en pl en en en en en en en hu pl en en en en en en en en en en en hu en en en en en en en hu en en en en en en en en en en en en en en hu en en en en en en en hu en en en en en en en en en en en hu en en en en en en hu en cs de hu hu fr hu fr hu en hu fr hu hu hu hu hu hu hu hu hu hu hu hu hu fr ru de ro en ru en en ro nl hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz bg br ca hbs_lat da de el es fr he id it ja ka ko nl pl pt ro ru en sk hbs_lat sv fy vi zh hu hu hu hu hu hu hu hu hu hu
Izabella Bourbon–parmai hercegnő – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. július 27. 1 változtatás vár ellenőrzésre.
Ugrás a navigációhoz Ugrás a kereséshez
Izabella Mária Lujza Antónia Ferdinanda Jozefa Saveria Dominika Johanna
1763. november 27. (21 évesen)
Archduchess Marie Christine of Austria
A Wikimédia Commons tartalmaz Izabella témájú médiaállományokat.
Bourbon–parmai Izabella (spanyolul: Isabel de Borbón-Parma, németül: Isabella von Bourbon-Parma; Madrid, 1741. december 31. – Bécs, 1763. november 27.) a Bourbon–parmai-házból származó, I. Fülöp parmai herceg és Bourbon Lujza Erzsébet hercegnő elsőszülött gyermekeként született spanyol infánsnő és parmai hercegnő, aki 1760-ban, Habsburg-Lotaringiai József Benedek Ágost osztrák főherceggel kötött házassága révén osztrák főhercegné, trónörökös hercegné, magyar és cseh királyi hercegnő. A feketehimlő okozta korai halála miatt sosem lett uralkodóné.
1.2 Élete a spanyol és a parmai udvarban
1.4 Titkos szerelmek a bécsi udvarban
1.5 …és hamarosan a sötétség
Izabella édesanyjával, Lujza Erzsébet parmai hercegnével
Izabella spanyol infánsnő 1741. december 31-én született a Buen Retiro kastélyban, Madrid mellett, szüleinek első gyermekeként. Édesapja Fülöp spanyol infáns (1720–1765) volt, Parma későbbi uralkodó hercege, V. Fülöp spanyol királynak és Farnese Erzsébet parmai hercegnőnek (1692–1766) harmadik fia.
Édesanyja a parmai hercegné, Lujza Erzsébet francia királyi hercegnő (1727–1759) volt, XV. Lajos francia király és Leszczyńska Mária királyné (1703–1768) legidősebb leánya. XV. Lajos – a kor szokása szerint – nagypolitikai számításból adta férjhez a 12 éves Lujza Erzsébetet az unokatestvéréhez, a spanyol infánshoz 1737-ben. Anyja 14 évesen szülte első gyermekét, Izabellát. Hárman lettek testvérek:
Izabella hercegnő (1741–1763), később József osztrák főherceg, a későbbi császár első felesége.
Ferdinánd herceg, trónörökös (1751–1802), később I. Ferdinánd néven Parma uralkodó hercege, aki Mária Amália osztrák főhercegnőt (1746–1804), Mária Terézia császárné leányát vette feleségül.
Mária Lujza hercegnő (1751–1819), aki Károly asztúriai herceghez (1748–1819), a későbbi IV. Károly spanyol királyhoz ment férjhez.
Izabella anyja, Lujza Erzsébet francia királyi hercegnő nagyon fiatalon került a spanyol udvarba, ahol – éles ellentétben a francia királyi udvarral – rendkívül merev ceremoniális előírások, szigorú magatartási szabályok voltak érvényben. A hercegnő leveleiben a spanyol udvart bábszínházhoz, önmagát tehetetlen bábhoz hasonlította, aki mindenben alá van rendelve apósa, V. Fülöp király, és domináns anyósa, Farnese Erzsébet királyné utasításainak. Házassága az infánssal érzelem nélküli, üres, formális kapcsolat maradt, amelynek egyetlen célja a trónutódlás biztosítása volt. Ilyen körülmények között született 1741-ben első leánya, Izabella.
Élete a spanyol és a parmai udvarban[szerkesztés]
Anyja, Lujza Erzsébet hercegnő, aki magányosnak és kívülállónak érezte magát a spanyol udvarban, túláradó szeretettel fordult kislánya felé, ami alapvetően meghatározta Izabella hercegnő későbbi felnőtt életét is. Anyja volt az egyetlen személy, akihez bensőséges érzelmi kapcsolat fűzte. Tanúja volt szülei hideg és érzelem nélküli kapcsolatának, látta anyja megalázottságát, amikor rákényszerített házastársi kötelességének kellett eleget tennie.
Izabella infánsnő élete első hét évét Spanyolországban töltötte, királyi nagyapjának udvarában. 1748-ban apját, Fülöp infánst Parma hercegének méltóságába emelték, a család Parmába költözött. Szüleinek kapcsolata az új itáliai birtokon sem javult meg, és Izabella 10 éven át egyedüli gyermek maradt. Csak 1751-ben születtek meg testvérei, Ferdinánd, később Parma hercege (1751 januárjában) és Mária Lujza, a későbbi spanyol királyné (1751 decemberében).
Izabella nagyon szerette a zenét, tehetségesen hegedült. Szívesen olvasta az itáliai és francia filozófusok műveit. Korán kiütköztek rajta a melankóliára való hajlam tünetei. Gyakran esett búskomorságba, a halál gondolata foglalkoztatta. Anyjának korai halála (1759) tovább rontotta lelkiállapotát.
1760-ban, amikor 18 éves lett, eljegyezték az osztrák trónörökössel, József főherceggel, I. (Lotaringiai) Ferenc német-római császár és Mária Terézia osztrák uralkodó főhercegnő, magyar és cseh királynő legidősebb fiával, a későbbi II. József császárral. A házasságot 1760. szeptember 7-én először képviselők útján (per procurationem) kötötték meg, a pádovai székesegyházban. A hivatalos esküvőre 1760. október 6-án Bécsben került sor.
Titkos szerelmek a bécsi udvarban[szerkesztés]
A házasságot dinasztikus érdekből kötötték, József főherceg azonban hamarosan beleszeretett fiatal feleségébe, nagy figyelemmel vette őt körül, és elhalmozta ajándékokkal, szerelmének apróbb, nagyobb jeleivel. Izabella nemcsak férje szívét ejtette rabul, de hamarosan az egész császári család és az udvartartás is megkedvelte őt finom szépsége, intelligenciája, műveltsége és zenei tudása miatt. Izabella nemcsak a matematika, a képzőművészetek és a zene iránt érdeklődött, hanem John Law és Bossuet írásait is olvasta.
Férjének odaadó szerelme ellenére Izabella hamarosan visszahúzódott saját belső világába. Röviddel az esküvő után már mély melankóliába süllyedt, hosszú leveleket írt, amelyekben halálvágyát fejezte ki. Ideje legnagyobb részét nem is férjével, hanem annak húgával, Mária Krisztina főhercegnővel, Mária Terézia legkedvesebb leányával töltötte. A két hölgyet nemcsak a zene és a művészetek iránti közös rokonszenv kötötte egymáshoz, hanem erős érzelmi vonzalom is. Az udvarban közszájon forgott a két főhercegnő feltűnően szoros kapcsolata. Naponta hosszú, rajongó szerelmes leveleket írtak egymásnak. Leszbikus viszonyukra más írott dokumentumok is utalnak.[1] Mária Terézia egyik levele szerint „e rajongó kapcsolat valójában túllép azon a határon, amelyen belül egy ilyen rokonszenvnek meg kellene maradnia, a mi felfogásunk szerint.” Maga József főherceg is megneheztelt húgára emiatt. Mária Krisztina levelei szenvedélyt, vidámságot és életigenlést tükröztek, Izabella leveleiben egyre többet írt a közeledő halál érzéséről.
A gyermek Mária Terézia főhercegnő (1762–1770), Izabella és II. József leánya
…és hamarosan a sötétség[szerkesztés]
Izabella tudta, hogy a család elvárja tőle, hogy egészséges trónörököst hozzon a világra. József szívesen ügyködött ennek érdekében, Izabella azonban – talán édesanyja helyzetére emlékezve – viszolygott férje közeledésétől, és a terhesség lehetőségétől. Ez eltávolította őt férjétől. Depressziója és halálvágya megnehezítette első gyermekének kihordását, és szülési komplikációkat is eredményezett, de 1762. március 20-án világra hozta első gyermekét, akit nagyanyja után Mária Teréziának kereszteltek.
1762 augusztusában spontán vetélése volt, ez tovább súlyosbította depresszióját. 1762 decemberében a nála kilenc évvel fiatalabb Johanna Gabriella főhercegnő a szeme előtt halt meg fekete himlőben. 1763 januárjában újabb gyermekét veszítette el. 1763 végén hatodik hónapos terhes volt, amikor ő maga is megkapta a himlőt. November 22-én, hat hónapra megszülte második kislányát, akit Izabella kérésére Krisztina névre kereszteltek. A kislány csak néhány napig élt. Egy héttel a szülés után a sokat szenvedett Izabella hercegnő is meghalt. Utolsó szavait feljegyezték: „Egész testem tűzben ég, mert egész testemmel vétkeztem.”[2] A Habsburg-család hagyományos temetkezőhelyén, a bécsi kapucinusok templomának kriptájában temették el.
József főherceget lesújtotta szeretett feleségének elvesztése. A csapást élete végéig sem tudta feldolgozni. Nem akart többé megnősülni. 1765-ben még megpróbálkozott, hogy feleségül kérje az elhunyt Izabella húgát, Mária Lujza hercegnőt (1751–1819), de őt már elígérték Károly asztúriai hercegnek, a spanyol trónörökösnek, a későbbi IV. Károly spanyol királynak. (1765. szeptember 4-én valóban össze is házasodtak, ő lett a félelmetes hatalmú, intrikus Mária Lujza királyné, aki Goya híres festményein látható).
Mária Terézia azonban követelte, hogy József trónörökösként gondoskodjék az utódlásról. 1765-ben anyja nyomására József főherceg mégis megnősült. A másodfokú unokanővérével, Mária Jozefa Antónia bajor hercegnővel kötött érdekházasság azonban nagyon boldogtalanul alakult, gyermektelen maradt, és ugyanolyan tragikusan végződött, mint az első. Mária Jozefát is a himlő vitte el 1767. május 28-án, akárcsak elődjét, Izabellát.
Izabella és József főherceg – 1765-től német-római császár – egyetlen élő gyermeke, Mária Terézia főhercegnő nyolcéves korában tüdőgyulladást kapott, és 1770. január 23-án meghalt. A csapások sorozata úgy megviselte a császárt, hogy ezután fokozatosan visszavonult a nyilvánosságtól. Senkivel sem tudott többé komoly és bensőséges érzelmi kapcsolatot létesíteni.
A két hölgy bizalmas levelezésből csak az Izabella főhercegné által Mária Krisztinának írottak maradtak fent. Mária Krisztina leveleit, melyeket Izabella hagyatékában megtaláltak, Mária Terézia elkoboztatta.
↑ Biography of the melancholy Princess Isabella of Parma, Joan's Royalty in History Site
↑ „Mein ganzer Körper brennt, denn ich habe mit meinem ganzen Körper gesündigt”.
Izabella spanyol infánsnő életrajza
Niederhauser Emil: Mária Terézia, Pannonica, Budapest, 2000, ISBN 963-9252-14-X
A.J.P. Taylor: A Habsburg Monarchia (The Habsburg Monarchy) 1809-1918, Scolar, Budapest, 2003, ISBN 963-9193-87-9
Hugh Montgomery-Massingberd (kiadó): Burke's Royal Families of the World, 1. kötet: Európa & Latin-Amerika, Burke's Peerage Ltd, London, 1977.
Gies McGuigan, D.: The Habsburgs, W.H. Allen, 1966
Vacha, B.: Die Habsburger (Eine Europäische Familiengeschichte), Verlag Styria, 1993
Regan, G.: The Guinness Book of Royal Blunders, Guinness, 1995
Größing, S.M.: Amor im Hause Habsburg (Eine Chronique Scandaleuse), Wilhelm Heyne Verlag, 1998
Die Habsburger Chronik (Lebensbilder, Charaktere und Geschichte der Habsburger), Das Bergland-Buch, 1959
Mraz, G.: Maria Theresia (Ihr Leben und ihre Zeit in Bildern und Dokumenten), Süddeutschen Verlag, 1979
Porträtgalerie zur Geschichte Österreichs von 1400 bis 1800, Katalog der Gemäldegalerie, Kunsthistorisches Museum Wien, 1976
Willis, D.: The Descendants of Louis XIII, Clearfield, 1999
Robert Widl: Joseph II. und Isabella von Parma, Stieglitz, 2003, ISBN 3-7987-0369-8
Izabella Bourbon–parmai hercegnő ősei
16. XIV. Lajos francia király
8. Lajos francia királyi herceg (1661–1711) (=24)
17. Ausztriai Mária Terézia spanyol infánsnő
4. V. Fülöp spanyol király
18. Ferdinánd Mária bajor választófejedelem
9. Mária Anna Viktória bajor hercegnő (=25)
19. Henrietta Adelheid savoyai hercegnő
2. I. (Bourbon) Fülöp parmai herceg
20. II. Ranuccio parmai herceg (1630–1694)
10. II. Odoardo parmai herceg (1666–1693)
21. Este-i Izabella modenai hercegnő (1635–1666)
5. Farnese Erzsébet parmai hercegnő
22. Fülöp Vilmos pfalzi választófejedelem
11. Dorottya Zsófia pfalz–neuburgi hercegnő (1670–1748)
23. Elisabeth Amalia Magdalena hessen-darmstadti palotagrófnő (1635–1709)
1. Mária Izabella Bourbon-parmai hercegnő, osztrák főhercegné
24. Lajos francia királyi herceg (1661–1711) (=8)
12. Lajos francia királyi herceg (1682–1712)
25. Mária Anna Viktória bajor hercegnő (=9)
6. XV. Lajos francia király
26. II. Viktor Amadé szárd–piemonti király
13. Mária Adelheid savoyai hercegnő
27. Anna Mária orléans-i hercegnő
3. Lujza Erzsébet francia királyi hercegnő
28. Rafał (Rafael) Leszczyński herceg
14. I. Szaniszló lengyel király
29. Anna Jabłonowska lengyel hercegnő
7. Leszczyńska Mária lengyel királyi hercegnő
30. Jan Karol Opaliński poznańi gróf
15. Katarzyna Opalińska grófnő
31. Zofia Anna Czarnkowska hercegnő
IV. Henrik  ·  XIII. Lajos  ·  XIV. Lajos  ·  XV. Lajos  ·  XVI. Lajos  ·  XVII. Lajos ·  XVIII. Lajos  ·  X. Károly  ·  XIX. Lajos  ·  V. Henrik
Lajos, le Grand Dauphin  ·  Lajos, le Petit Dauphin  ·  Lajos Ferdinánd
III. Henrik  ·  II. Lajos
I. Ferdinánd  ·  I. Ferenc  ·  II. Ferdinánd  ·  II. Ferenc
I. Fülöp  ·  I. Ferdinánd  ·  II. Károly  ·  III. Károly  ·  I. Róbert
V. Fülöp  ·  I. Lajos  ·  VI. Ferdinánd  ·  III. Károly  ·  IV. Károly  ·  VII. Ferdinánd  ·  II. Izabella  ·  XII. Alfonz  ·  XIII. Alfonz  ·  I. János Károly  ·  VI. Fülöp
I. János  ·  I. Henrik
Bourbon Margit navarrai királyné  ·  Bourbon Beatrix cseh királyné  ·  Bourbon Johanna francia királyné  ·  Bourbon Sarolta ciprusi királyné  ·  Bourbon Izabella charolais-i grófné  ·  Bourbon Katalin lotaringiai trónörökösné  ·  Bourbon Izabella spanyol királyné  ·  Bourbon Krisztina savoyai hercegné  ·  Bourbon Henrietta Mária angol királyné  ·  Bourbon Mária Anna Viktória portugál királyné  ·  Bourbon Lujza Erzsébet parmai hercegné  ·  Bourbon Mária Antonietta szárd–piemonti királyné  ·  Bourbon Mária Ludovika német-római császárné  ·  Bourbon–parmai Mária Lujza spanyol királyné  ·  Bourbon Mária Klotild szárd–piemonti királyné  ·  Bourbon–Parmai Karolina szász hercegné  ·  Bourbon–Szicíliai Mária Terézia német-római császárné  ·  Bourbon–Szicíliai Lujza toszkánai nagyhercegné  ·  Bourbon Mária Terézia francia királyné  ·  Bourbon–Szicíliai Mária Krisztina Amália szárd–piemonti királyné  ·  Bourbon–Szicíliai Mária Amália francia királyné  ·  Maria Luisa Josefa, Etruria királynéja  ·  Bourbon Mária Izabella nápoly–szicíliai királyné  ·  Bourbon–Szicíliai Mária Krisztina spanyol királyné  ·  Bourbon–Szicíliai Mária Antónia toszkánai nagyhercegné  ·  Bourbon Lujza Mária parmai hercegné  ·  Bourbon–Szicíliai Teréz brazil császárné  ·  Bourbon Ferenc iure uxoris spanyol király  ·  Mária Annunciáta osztrák főhercegné  ·  Izabella Bourbon–parmai hercegnő  ·  Mária Immakuláta Klementina osztrák főhercegné  ·  Bourbon–Parmai Margit madridi hercegné  ·  Bourbon–Szicíliai Mária Pia parmai hercegné  ·  Bourbon–Parmai Aliz toszkánai nagyhercegné  ·  Bourbon Izabella girgenti-i grófné  ·  Bourbon–Parmai Mária Lujza bolgár fejedelemné  ·  Bourbon–Parmai Zita osztrák császárné  ·  Mária Mercédesz nápoly–szicíliai hercegnő  ·  Bourbon–Parmai Anna román királyné
Fülöp orléans-i herceg (1640–1701)  ·  I. Lajos etruriai király  ·  Ferenc de Paula spanyol infáns  ·  Lujza Sarolta nápoly–szicíliai királyi hercegnő  ·  III. Charles de Bourbon, Montpensier grófja  ·  Bourbon Károly, Berry hercege  ·  Bourbon Mária Terézia Rafaella spanyol infánsnő  ·  Bourbon Anna Henrietta francia királyi hercegnő  ·  Mária Izabella Bourbon–parmai hercegnő  ·  Bourbon Erzsébet Filippina Mária francia királyi hercegnő  ·  Károly Ferdinánd, Berry hercege  ·  Bourbon–Szicíliai Mária Antónia asztúriai hercegné  ·  Maria Carolina di Borbone, Berry hercegnéje  ·  Maria Luisa Carlotta di Borbone, parmai hercegnő  ·  Louise Marie Thérèse d’Artois, Artois grófnője  ·  Maria Carolina Auguste di Borbone, nápoly–szicíliai királyi hercegnő  ·  Elia di Borbone, Parma hercege  ·  Alfonso de Borbón, Asztúria hercege  ·  Juan de Borbón, Barcelona grófja  ·  Leonor de Borbón, Asztúria hercegnője  ·  Sofía de Borbón, spanyol infánsnő  ·  Szixtusz Bourbon–parmai herceg  ·  René Bourbon–parmai herceg  ·  Mária de las Mercedes asztúriai hercegnő  ·  Bourbon Mária Terézia spanyol királyi hercegnő
Capeting-dinasztia  ·  Orléans-i ház  ·  Bourbon–Szicíliai-ház  ·  Boubron–parmai-ház
ISNI: 0000 0001 1506 9682
A lap eredeti címe: „https://hu.wikipedia.org/w/index.php?title=Izabella_Bourbon–parmai_hercegnő&oldid=24064155”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. július 27., 20:22
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.